**Lyden af Fremtid**

Tekst af Seimi Nørregaard

Jeg er Naima

Her er jeg

Jeg er Naima

Jeg er ven ..Lig

Jeg er venlig

Ser I mig ?

Jeg elsker den her tid

Jeres tid

Jeg suger til mig med hele kroppen

Suuu (suge lyd)

Jeres verden

Jeres NU tid

Jeg kommer fra fremtiden

Jeg ser på jer

Se på jer

Jeg ser på jer

I er smukke

Jeg ved I er unge

og gode

Suu

Suger jer til mig

suu

Suger alle jeres lyde til mig

suu

Jeg taler inde i dit hoved

Kan du høre det

jeg siger det nu I din hjerne

Kan du høre det?

Bløde bølger af lyd

Jeg elsker lyd

Jeg høre det der er her

Nu

Overalt her og nu

En mariehøne udenfor vinduet

Dit hjerte der slår

Jeg elsker den her tid

Og alle jeres lyde alle de lyde i har nu

I denne tid

I min tid

Er det anderledes

I min tid lyder det anderledes

Det kan være svært at forestille sig

Ligesom jeg havde svært ved at forestille mig jeres tid før jeg kom hertil

I fremtiden

min tid

Er livet øhh godt rent i harmoni

I harmoni med naturen

I harmoni

Vi er venner

Vi er venner med vejret

Det har vi ikke altid været

Det har vi ikke altid været

Vi kan og ved utrolig mange ting

Vi er ikke bange

Vi er ikke bange

Vi har kontrol

Vi kan mærke hvordan verden har det.

ja I vores fremtid kan mennesker hører mærker lugte smage sanse og føle meget

Vi kan mærke hvordan verden har det og verden kan mærke hvordan vi har det.

Vi har vægge der trækker vejret og ved hvor meget luft vi har brug for.

Vi har stole der vokser så de passer os hele livet.

Og vi passer på dem.

Alt hænger sammen

Vi har en stor kultur, alle sammen.

Alle lande

Som et land

Vi taler samme sprog

Et sprog

Hele verden er et stort land.

Det er dejligt men også lidt ens, ikke..?

Men her hos jer der er så meget forskelligt.

Der er meget af det I har, som vi har mistet.

Min verden er meget mere stille, glat

Vi står op om morgene og glider ind i computerne

~~Ind i Micro~~

Vi passer som hånd i handske.

Kobler op og forlader krop.

Jeg er Lydsamler

Jeg gemmer lyde til DECIBELLAGRET

Vi mangler noget

Noget I har

Så jeg fylder mit eget lager

Jeg har bygget den selv, OPFANGEREN

Kammen opfanger og forstærker og

Inde i øret sidder sneglen og suger gemmer lydene i mit lager

Jeg tager dem med tilbage til fremtiden

Jeg elsker jeres tid

Med alle jeres sprog og lugte og lyde og måder

Alt det forskellige

Ja det forskellige

Jeg er på jagt

På jagt efter lyd

Jeres tid er fyldt med så meget dejlig lyd

Vi har brug for at huske

Alle de måder at være på

Alt det slags liv der findes

Lyt lyt lyt.

I har så meget vand alle vegne

Vand der løber alle steder

Vand der bobler, bruser, brøler, bryder, bølger, brager, skummer, pibler, drypper

Helt klart og fint.

I skoven

en gren en tør

en knas tør gren

der knækker under fødderne i skoven

Og vinden der blæser rusker i grenene og imellem træerne og træerne uden sko i græsset med bier der summer

Og blomster og myrer der bygger byer

Byer

Store byer med bunk og bank og klink og klonk og klank

Brøl og dyt og båt og biler bragen afsted

Fødder

Ben og fødder der går med sko

Mange forskellige sko

På gaden

Klik klak klok klok

Skridt og skidt

Skidt og ragelse plastik, poser

Og larm og lort

Folk der render fra sted til sted

Og travlhed og jeg kan næste ikke følge med

Jeg følger efter lyden, gør mig flad og usynlig fra visse vinkler.

Det er en pige på gyngerne. (mande stemme kalder mad)

Hendes far holder hende i hånden og jeg glider med ind, som todimensionel papirsflyver klistret på jakken

Vi går op ad trappen (den knirker og sukker) huset taler.

Fortæller om alle dem der har boet her, kogt kål, stegt steg, tabt kopper, lånt sukker, skåret skiver, spist, tygget på, taget en stor frisk bid af et æble.

(imens forbi døre hører lyden fra hjemmene, kommer ind i hjemmet, døren lukker til værelset)

Hun har en kanin, den er meget stille, men inden i galopperer dens lille hjerte,

Der er så mange hjerter der løber, lunger der strækker vejret

Jeg elsker den fart lyden har her (lyd af galopperende heste og hjerter)

Halsende hunde

Hurtige geoparder

Summende myg

Tyggende ko

Hakkende spætte

Natuglens vinger er helt lydløse, natsværmerens brummer. Svanens gnider luften. Vingerne. Ud af næbene synger de, sol sortne og stærene flyver solen sort. Flokke af fugle, flokke af fødder hove klove klør.

Jeg rejser

Henover tiden, i en parallel slipstrøm af energi.

Jeg bevæger mig i høj fart henover havet, hvalen lukker luft ud og ind, og dykker igen. Halen er det sidste der skærere igennem overfladen. Hernede er lyden en langsomt langstrakt sang, fortættet kliken.

Knurrende motorbåd hiver mig op og med ind til havnen. De store skibe masser sig ind gennem kanalen, sejler forbi vasketøj på snor, bål i en tønde, snak over et spil skak. Fladbrød i ovnen

Her er fyldt med sprog og ord…

Så mange ord for samme ting Hammer

Han råber og ønsker god dag.

Hun griner med sin veninde.

Hun synger for sit barnebarn.

Han spilder mælk på gulvet

De leger

Han kalder

Hun kalder

Her

jeg hører tanker fra jer her.

I tænker. Jeg hører jeres tanker

i farver, i følelser, i flyende lyd

Her gul glidende over i orange lilla kloge tanker

Det er sjovt limelemonade grønt filtrer skidtet ud af luften. Svævende solskyer sender rent vand over ørkenen. ( suu )

Her en klar blå dråbe af savn. Knuget af knuden i maven. Kommer vinden og vælter? Vælter. Vælter bølger i gaderne.

Her sodsort sur vrede tag det store skridt. Kom nu! Voksne bær det. Hold det. Gør det.

Hidsig rød riverift

Ro rolig rosa fornuft strålende lysende rækker fingerene frem og lokker smil fra de voksnes læber.

Åh I har det hele.

Kærlig kram kanel kaosinrød

finurlige Græsgrønne frie bygger byer i træernes top. Med stiger og broer besøger hinanden. Lever i fugle flugt.(hun ser på dem)

Ja ja ja jeg elsker det her (lipsink)

Jeg samler det jeg suger samler ind i belllagret, må jeg det? godt godt jeg låner det bare jeg tager en kopi med tilbage

Inde i øret sidder sneglen og suger gemmer lydene i bellageret (til mig selv)

Jeg tager dem med tilbage til fremtiden (til mig selv)

Booster Bell-lagret.

De kalder mig hjem

Jeg skal hjem til harmonien

Og det skal jeg nok

Jeg skal bare lige se engang til. (tid se på dem og sige farvel)

Jeg minder dem om alt det I er. (se på dem)

Så nu tager jeg tilbage

I fremtiden ses vi igen

Min verden er meget mere stille, glat (til mig selv, ramse til at tage afsted)

står op om morgene og glider ind i computerne

passer som hånd i handske.

Kobler op og forlader krop.

Så nu

Jeg kobler op og forlader krop (døren lukker)

Her er jeres verden!

nyd den

Pas på den

hør den er den ikke fantastisk.